User:St. George International School and Preschool of Sofia/sandbox

= St. George International School and Preschool of Sofia =

St. George International School & Preschool е частно училище в Sofia, Bulgaria, предлагащо акредитирано обучение на деца от 2 до 19 годишна възраст, съгласно стандартите, определени от Министерство на образованието и науката на Република България и международните британски образователни стандарти (primary, secondary level, IGCSE and GCE A Level)

Училището създава условия за една непрестанно развиваща се общност от деца, учители и родители, която да възпитава следващите поколения тук, в България и да подпомага изграждането на уверени в способностите си граждани с широк мироглед и възможности за успешна реализация в професионален и личностен план.

История:
Образователната традиция на организацията датира от 1995 г., когато отваря врати детска градина “Чуден свят”, основана от госпожа Даниела Северинова.

Чрез ранно чуждоезиково обучение, в среда, близка до семейната, децата говорят свободно на английски и български език. Възпитаниците на детската градина са приемани в най-добрите училища в София.

Продължение на традициите на детската градина е създаването на училище “Свети Георги” през 2004 г., утвърдено със заповед на Министъра на образованието като частно средно общообразователно училище с билингвално обучение. Първият директор на училището е госпожа Даниела Северинова.

През учебната 2004/2005 година в училището са приети 32 ученика в подготвителна група. През следващите години броят на учениците нараства, като през 2015/2016г. общият им брой е 162. Поради липса на подходяща материална база към този момент, част от възпитаниците на училището след 7 клас продължават образованието си в гимназии в България и в чужбина.

За да отговори на нуждите на своите ученици, училището си поставя за цел да им осигури достъп до международни образователни програми, като по този начин повишава тяхната конкурентност по отношение на прием в елитни национални и международни университети.

През 2013г. училище “Свети Георги” става официален учебен център  към “Edexcel International“. Това дава достъп на учителите до образователните ресурси на Pearson Edexcel. Учениците се подготвят паралелно за явяване на  изпити по математика, английски език и науки по стандартите:  Edexcel International Primary Curriculum, базиран на UK national curriculum Key Stages 1 and 2; Edexcel International Lower Secondary Curriculum, базирани на UK national curriculum Key Stage 3;  Edexcel International GCSEs и Edexcel International Advanced Levels, както и на изпитите за национално външно оценяване съгласно Закона за народната просвета на Република България.

През 2014г. училище “Свети Георги” е регистрирано към Министерството на образованието на Великобритания с номер (ISN): 1440085 със статут на International school и става член на COBIS (Council of British International Schools - Съвет на британските международни училища).

През 2015 г. името на детската градина се променя от “Чуден свят” на “Свети Георги”.

През януари 2016г. училището се премества в нов учебен комплекс с капацитет над 600 ученици. Осигурени са инфраструктура и оборудване, отговарящи на съвременните изисквания за ефективен учебен процес, изкуства и спорт за деца и ученици от 2 до 19 годишна възраст. Комплексът е изграден със средства, осигурени от частно финансиране и заем по инициативата JESSICA, предоставен от Фонд за устойчиво градско развитие на София ЕАД и Оперативна програма “Регионално развитие”.

През 2016г. Директор на училището става Джъстин Килкълън-Никълс.

През 2016 г. St. George Intеrnational School & Preschool получава акредитация като Cambridge International School и Cambridge Primary school. Това осигурява достъп на учителите и учениците до образователните ресурси и квалификационни програми на CIE.

Лицензии и акредитация:

 * ЧДГ “Свети Георги” (предишно наименование “Чуден свят”) е лицензирана частна целодневна детска градина, утвърдена със заповед на Министъра на образованието  № РД14-21/01.03.1996 г.;
 * ЧСУ “Свети Георги” е лицензирано частно средно училище (Подготвителен – XII клас), утвърдено със заповед на Министъра на образованието № РД14-99/18.06.2004 г. ;
 * ЧСУ “Свети Георги” e регистрирано като International school (международно училище) към Department for Education – UK (Министерство на образованието на Великобритания) с номер (ISN): 1440085;
 * ЧСУ “Свети Георги” е акредитиран образователен център към EDEXCEL с номер 97020 за провеждане на обучения и изпити съгласно международните британски стандарти за придобиване на квалификации International GCSE и GCE Advanced Level;
 * ЧСУ “Свети Георги” е акредитирано като Cambridge International School и Cambridge Primary School с номер BG032, за провеждане на обучения и изпити съгласно международните британски стандарти за придобиване на квалификации International GCSE и GCE Advanced Level.

School Website:
http://stgeorgeschool.bg/

References:

 * 1) https://www.vagabond.bg/advertorials/link/item/4037-st-george-international-school-preschool-effective-school-community.html